15/05/2019 | Administración LocalMunicipal
Ponteceso
Intervención - Tesouraría
Plan económico-financeiro do Concello de Ponteceso para o período 2019-2020

ANUNCIO DE APROBACIÓN DO PLAN ECONÓMICO-FINANCEIRO O Pleno do Concello de Ponteceso, na sesión celebrada o 07.05.2019, aprobou o Plan económico-financeiro do Concello de Ponteceso para o período 2019-2020. En cumprimento do que se dispón no artigo 26.1 do Real Decreto 1463/2007, do 2 de novembro, publícase a seu texto íntegro no Boletín Oficial da Provincia, a efectos exclusivamente informativos segundo se establece no dito artigo. PLAN ECONÓMICO FINANCEIRO DO CONCELLO DE PONTECESO PARA O PERÍODO 2019/2020 I. INTRODUCCIÓN. O artigo 3 da Lei Orgánica 2/2012 regula, con carácter xeral, o principio de estabilidade orzamentaria e ven a establecer que “a elaboración, aprobación e execución dos Orzamentos que afecten aos gastos ou ingresos dos distintos suxeitos comprendidos no ámbito de aplicación desta Lei realizarase nun marco de estabilidade orzamentaria, coherente coa normativa europea”. Defínese a estabilidade orzamentaria das Administracións Públicas como a situación de equilibrio ou superávit estrutural. O artigo 11 desta norma, ven a instrumentar tal principio de estabilidade orzamentaria ao fixar que tanto a elaboración, como a aprobación e a execución dos Orzamentos e demais actuacións que afecten aos gastos ou ingresos das Administracións Públicas someteranse ao principio de estabilidade orzamentaria. E o artigo 12 adicado á regra de gasto, fixa que a variación do gasto computable das Corporacións Locais non poderá superar a taxa de referencia do crecemento do PIB de medio prazo da economía española. Non obstante, cando exista un desequilibrio estrutural nas contas públicas ou unha débeda pública superior ao obxectivo establecido, o crecemento do gasto público computable axustarase á senda establecida nos respectivos plans económico-financeiros e de reequilibrio previstos nos artigos 21 e 22 da LOEPSF. Así, o artigo 21 da Lei Orgánica 2/2012, modificado pola Lei Orgánica 9/2013, do 20 de decembro, de control da débeda comercial no sector público, indica que en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico-financeiro que permita no ano en curso e no seguinte o cumprimento dos obxectivos ou da regra de gasto, co contido e alcance previstos neste artigo. En base ao disposto no artigo 12 da LOEPSF, nos seus apartados 2 e 3, relativos á definición de gasto computable e á competencia do Ministerio de Economía e Competitividade para calcular a taxa de referencia do crecemento do PIB de medio prazo para a economía española, de acordo coa metodoloxía empregada pola Comisión Europea en aplicación da súa normativa, tal taxa será obxecto de publicación e será a referencia a ter en conta polas Corporacións Locais na elaboración dos seus respectivos orzamentos. Segundo o acordo adoptado Consello de Ministros polo que se fixan os obxectivos de estabilidade orzamentaria e de débeda pública para o conxunto das Administracións Públicas e de cada un dos seus subsectores para o período 2018-2020 e o límite de gasto non financeiro do estado para 2017 (Boletín Oficial de las Cortes Generales, Congreso de los Diputados, núm.192 de 13.7.2017), a variación de gasto computable da Administración central, das Comunidades Autónomas e das Corporacións Locais non poderá superar a taxa de referencia de crecimento do producto Interior Bruto de medio prazo da economía española que se recolle no Anexo III cuxo detalle é o que segue: “ANEXO III Regla de gasto para el periodo 2018-2020 Tasa de referencia nominal (% variación anual) …” Con motivo da elaboración e aprobación da Liquidación do exercicio 2018 a Intervención municipal levou a cabo a emisión dos informes correspondentes ao cumprimento do obxectivo de estabilidade orzamentaria, da regra de gasto e do límite de débeda. E de tales informes conclúese o seguinte: 1.º.–O Concello de Ponteceso cumpre co límite da débeda xa que do informe de Intervención da Liquidación do exercicio 2018 se deduce que o volume de débeda viva PDE a 31 de decembro de 2018 ascendeu a 1.060.043,39 €, o que supón un 22,96 % dos ingresos correntes liquidados (capítulos I a V de ingresos). Resulta, polo tanto, que o nivel de débeda así calculado estaría por debaixo do 110% dos ingresos correntes, límite previsto segundo o artigo 53 do TRLRFL.2.º.–O Concello de Ponteceso cumpre co obxectivo de estabilidade orzamentaria, e de feito presenta capacidade de financiamento por importe de 150.902,39 €. 3.º.–O Concello de Ponteceso incumpre o límite da regra de gasto dado que a T. V. gasto computable para o exercicio 2018 é superior ao 2,4% (acordo adoptado Consello de Ministros polo que se fixan os obxectivos de estabilidade orzamentaria e de débeda pública para o conxunto das Administracións Públicas e de cada un dos seus subsectores para o período 2018-2020 e o límite de gasto non financeiro do estado para 2017 (Boletín Oficial de las Cortes Generales, Congreso de los Diputados núm.192, de 13.7.2017). 4.º.–Por último, o Concello de Ponteceso está sometido ata o 2022 ao Plan de Axuste realizado ao amparo do Real decreto lei 4/2012, aprobado en sesión plenaria de 28.03.2012 e ampliado por un período de 3 anos en sesión plenaria de 05.04.2017 pola adhesión ao período de carencia aprobado por Resolución de 29 de marzo de 2017 Secretaría General de Financiación Autonómica y Local. En consecuencia, e ante o incumprimento da regra de gasto, a aplicación da Lei Orgánica 2/2012, de Estabilidade Orzamentaria e Sostenibilidade Financeira fai necesario a elaboración dun plan económico-financeiro que lle permita ao Concello recuperar a situación de equilibrio. Por outra banda e en previsión da tramitación do expediente de modificación de créditos mc08ce01-19, financiada có exceso que representa o remanente de tesourería para gastos xerais derivado da liquidación do exercicio 2018 sobre o superávit orzamentario correspondente a dito exercicio, fai precisa a adopción de medidas para evitar que a liquidación do exercicio 2019 amose unha situación de inestabilidade orzamentaria e novo incumprimento da regra de gasto. Por último, cómpre lembrar que con ocasión da aprobación do Orzamento do exercicio 2019 este Concello cumpre co obxectivo de estabilidade orzamentaria, regla de gasto e có límite de débeda. II. XUSTIFICACIÓN DO INCUMPRIMENTO. II.1) Incumprimento que se pon de manifesto na liquidación do exercicio 2018. O resultado da avaliación do cumprimento da regra de gasto efectuado pola intervención municipal en relación ao expediente da liquidación do exercicio 2018, foi o incumprimento do límite da regra de gasto. O citado incumprimento ven motivado polo seguinte: – A prórroga do orzamento 2017 á anualidade 2018 en cuxas previsións iniciais constaba a recadación extraordinaria do IBI, a cal xa se percibira no propio exercicio 2017. – O incumprimento do Plan de Axuste aprobado en sesión plenaria de 28.03.2012 no que respecta aos investimentos, apartado B.2. Medida 16. e), a cal ten o seguinte literal: “Realización de inversiones subvencionadas al 100% o que como mucho la aportación municipal suponga, para ejercicio y teniendo en cuenta todas las actuaciones, un máximo de 50.000,00 €. Esto supone además el compromiso de no concertar operaciones de préstamo a L/P para la financiación de inversiones” – A aprobación da mc16ce02sc02-18 financiada con RTGG 2017, aprobada polo Pleno en sesión do 30.07.2018, a cal non se destina (a excepción da parte destinada a amortizar deuda) ás finalidades sinaladas pola normativa con efecto neutro sobre a regra de gasto. II.2) Incumprimento derivado da tramitación da modificación de crédito expediente número mc08ce01-19. A previsión da tramitación do expediente de modificación de créditos mc08ce01-19, financiada có exceso que representa o remanente de tesourería para gastos xerais derivado da liquidación do exercicio 2018 sobre o superávit orzamentario correspondente a dito exercicio, fai precisa a adopción de medidas para evitar que a liquidación do exercicio 2019 amose unha situación de inestabilidade orzamentaria e novo incumprimento da regra de gasto. A utilización do remanente de tesourería para financiar gasto non financeiro, esixirá a aprobación dun plan económico-financeiro, debido a que, conforme á normativa actual, xera inestabilidade orzamentaria no momento de executar a modificación orzamentaria, aínda que nunca con motivo da aprobación do orzamento e, posiblemente, tamén dea lugar a un incumprindo da regra de gasto. Agora ben, faise necesario analizar o alcance de tales incumprimentos así como os seus efectos sobre a situación económico financeira da entidade local e, en consecuencia, cal debese ser o contido do plan económico-financeiro a aprobar. O remanente de tesourería, aínda cando se configura contablemente como un activo financeiro, a súa natureza identificaríase co aforro que xera unha entidade local nun exercicio como consecuencia do desfasamento entre a execución duns ingresos orzamentarios e as obrigacións recoñecidas ás que están afectados de forma tal que ese aforro haberá de ser utilizado como fonte de financiamento das obrigacións de exercicios posteriores a aquel no que se obtivo. En consecuencia, non cabe admitir que a utilización do remanente de tesourería por unha entidade local sexa determinante dunha situación de déficit estrutural, é máis, habería de identificarse cunha situación de superávit orzamentario no momento da liquidación do orzamento. Sentada a natureza do remanente de tesourería cabe entender que os seus efectos sobre a situación económico financeira dunha entidade local en nada coinciden cos derivados doutros recursos financeiros que esixen un reembolso das cantidades recibidas e por iso parece lóxico que o tipo de medidas a implementar no Plan económico-financeiro deban acomodarse á situación descrita. Sobre a base do exposto, cabe afirmar que a recuperación dos obxectivos de estabilidade orzamentaria e, no seu caso, da regra de gasto, incumpridos pola utilización do remanente de tesourería lograríase coa simple aprobación do orzamento do exercicio seguinte (2020) en situación de equilibrio orzamentario e dentro do límite de variación do gasto computable, sen necesidade de medida estrutural algunha dada a natureza do remanente de tesourería afectado no ámbito da Administración local. Nese contexto, o Concello de Ponteceso deberá elaborar e aprobar un plan económico-financeiro que se poderá limitar a expoñer a orixe do desequilibrio en termos de contabilidade nacional e a recoller aquela medida. Segundo a modificación introducida pola Lei Orgánica 9/2013, do 20 de decembro, en caso de incumprimento do obxectivo de estabilidade orzamentaria, do obxectivo de débeda pública ou da regra de gasto, a Administración incumpridora formulará un plan económico-financeiro que permita no ano en curso e no seguinte o cumprimento. En consecuencia, este Concello, e así queda reflectido no presente plan, deberá volver á situación de equilibrio con data máxima o 31 de decembro de 2020. Este é, pois, o horizonte temporal deste plan. III. CONTIDO DO PLAN ECONÓMICO-FINANCEIRO. Segundo o artigo 21 da LOEPSF, o plan económico-financeiro conterá, como mínimo, a seguinte información: a) As causas do incumprimento do obxectivo de establecido ou, no seu caso, do incumprimento da regra de gasto. b) As previsións tendenciais de ingresos e gastos, baixo o suposto de que non se producen cambios nas políticas fiscais e de gastos. c) A descripción, cuantificación e o calendario de aplicación das medidas incluídas no plan, sinalando as partidas orzamentarias ou rexistros extraorzamentarios nos que se contabilizarán. d) As previsións das variables económicas e orzamentarias das que parte o plan, así como os supostos sobre os que se basan estas previsións, en consonancia co contemplado no informe ao que se fai referencia no apartado 5 do artigo 15 e) Unha análise de sensibilidade considerando escenarios económicos alternativos. Ademais, a Lei 27/2013, do 27 de decembro, de racionalización e sostenibilidade da Administración Local incluíu un novo artigo 116. bis na Lei de Bases de Réxime Local que no seu apartado segundo ven a establecer o contido adicional que o plan debe presentar, por canto que deberá tamén incluír a lo menos algunha das seguintes medidas: a) Supresión das competencias que exerza a Entidade Local que sexan distintas das propias e das exercidas por delegación. b) Xestión integrada ou coordinada dos servizos obrigatorios que presta a Entidade Local para reducir custes. c) Incremento de ingresos para financiar os servizos obrigatorios que presta a Entidade Local para reducir os seus custes. d) Racionalización organizativa. e) Supresión de entidades de ámbito territorial inferior ao municipio que, no exercicio orzamentario inmediato anterior, incumpran co obxectivo de estabilidade orzamentaria ou co obxectivo de débeda pública ou que o período medio de pago a provedores supere en máis de trinta días o prazo máximo previsto na normativa de morosidade. f) Unha proposta de fusión cun municipio colindante da mesma provincia. IV. PROCEDEMENTO PARA A ELABORACIÓN E APROBACIÓN DO PLAN ECONÓMICO-FINANCEIRO. Segundo o previsto no artigo 23 da LOEPSF os plans económico-financeiros elaborados polas Corporacións Locais deberán ser aprobados polo Pleno municipal, tendo en conta a aplicación do seguinte calendario: 1.º. O plan ten que ser presentado ante o Pleno municipal no prazo máximo dun mes dende que se constate o incumprimento. O incumprimento da regra de gasto se pon de manifesto coa aprobación da liquidación do exercicio 2018 (resolución de alcaldía núm.130/2019, do 25 de febreiro). Polo que respecta á tramitación da modificación de crédito expediente mc08ce01-19, o que se pretende có presente plan é evitar unha previsible situación de inestabilidade orzamentaria e de incumprimento de regra de gasto derivada da liquidación do exercicio 2019.2.º. O plan deberá ser aprobado polo Pleno municipal no prazo máximo de dous meses dende a súa presentación.3.º. A posta en marcha do plan non poderá exceder de tres meses dende a constatación do incumprimento.4.º. O plan deberá ser remitido á Comunidade Autónoma (no caso deste Concello á Dirección Xeral de Política Financeira e Tesouro) e o Ministerio de Facenda e Administracións Públicas a través da plataforma habilitada o efecto na Oficina Virtual de Entidades Locais do mencionado Ministerio.5.º. O plan deberá ser tamén remitido á Comisión Nacional da Administración Local para o seu coñecemento.6.º. A este plan haberá que darlle a mesma publicidade que a establecida polas leis para os Orzamentos da entidade. V. DIAGNÓSTICO DA SITUACIÓN ACTUAL. A evolución dos ingresos e gastos dos orzamentos deste Concello, de conformidade coa liquidación do exercicio 2018 aprobada por resolución de alcaldía núm.130/2019 de 25 de febreiro, có establecido nos listados confeccionados a través da plataforma habilitada polo Ministerio de Facenda e Administracións Públicas na Oficina Virtual de Entidades Locais, correspondentes ao Plan Presupuestario a medio plazo 2018-2020, é a recollida nos cadros seguintes: A) DETALLE INGRESOS CORRIENTES Estimación DRN B) DETALLE INGRESOS DE CAPITAL Estimación DRN C) DETALLE DE INGRESOS FINANCIEROS Estimación DRN *) SEGÚN MARCO ORZAMENTARIO 2018-2020 A) DETALLE GASTOS CORRIENTES Estimación ORN B) DETALLE GASTOS DE CAPITAL Estimación ORN C) DETALLE DE GASTOS FINANCIEROS Estimación ORN *) SEGÚN MARCO ORZAMENTARIO 2018-2020. **) Préstamo PDE en carencia por acuerdo plenario 05.04.2017. ***) Fin de carencia préstamo PDE. De acordo co anterior, para os efectos do cálculo da estabilidade orzamentaria, resultaría a seguinte necesidade/capacidade de financiamento: *) SEGÚN PLAN DE AXUSTE APROBADO O 28.03.2012. Polo que se refire a Regra de Gasto, resultaría: *) Consello de Ministros polo que se fixan os obxectivos de estabilidade orzamentaria e de débeda pública para o conxunto das Administracións Públicas e de cada un dos seus subsectores para o período 2018-2020 e o límite de gasto non financeiro do estado para 2017 (Boletín Oficial de las Cortes Generales, Congreso de los Diputados, núm.192 de 13.7.2017). **) se suman as ORN correspondentes aos capítulos 1, 2, 4, 6 e 7 de conformidade coas cuantías sinaladas no apartado V. Sobre o total anterior se practican os seguintes axustes: a) Axuste por gasto financiado con fondos finalistas de UE e/ou AAPP (-): se consideran gastos afectados os seguintes: a. O 10 % das ORN correspondentes ao capítulo 1 b. O 5 % das ORN corrrespondentes ao capítulo 2 c. O 75 % das ORN correspondentes ao capítulo 6. b) Non se prevén máis axustes. No que respecta ao volume de endebedamento e límite da débeda, ao abeiro da liquidación do exercicio 2018 e dos datos anteriormente expostos: Finalmente, polo que se refire ao cumprimento da Débeda Comercial e Período Medio de Pagamento a Proveedores se prevé a seguinte evolución VI. MEDIDAS CONCRETAS QUE SE PROPOÑEN PARA O PLAN ECONÓMICO FINANCEIRO NO PERÍODO 2019-2020. Para o exercicio 2019, hai que ter xa en conta que a aprobación do Orzamento do Concello para este ano deu lugar ao seguinte detalle: Cos datos anteriores, resulta que o Concello está na seguinte situación: – Cumpre inicialmente co obxectivo de estabilidade orzamentaria. – Cumpre co nivel de débeda pendente segundo os datos de débeda viva a 31/12/2018 máis as operacións previstas na presente anualidade 2019. Tendo en conta os motivos do incumprimento expostos no apartado II, se propoñen as seguintes medidas: VI.1) Incumprimento que se pon de manifesto na liquidación do exercicio 2018.1.–Reducir a execución do capítulo 2 de gastos pola licitación por procedemento aberto de servizos (servicio de telefonía, suministro de electricidad, suministro de material de oficina e informático e os seguros de instalacións e vehículos municipais, entre outros) e pola adopción de medidas de racionalidad enerxética. Asemade, se rematará de inmediato con todo gasto que non resulte imprescindible e que non esté vinculado ao mantenemento dos servizos básicos. En virtude do anterior se estima que as obrigas recoñecidas netas neste capítulo se reducirán nunha porcentaxe do 10%: 2.–Cumprimento estricto do apartado B.2. Medida 16. e) do Plan de Axuste aprobado en sesión plenaria de 28.03.2012 a cal ten o seguinte literal: “Realización de inversiones subvencionadas al 100% o que como mucho la aportación municipal suponga, para ejercicio y teniendo en cuenta todas las actuaciones, un máximo de 50.000,00 €. Esto supone además el compromiso de no concertar operaciones de préstamo a L/P para la financiación de inversiones”. Tal actuación provocará o seguinte axuste negativo adicional no cálculo da á regra de gasto efectuado no apartado V (pois disminúe o gasto computable). 3.–Non executar gastos para os cales non exista consignación orzamentaria axeitada e suficiente coa finalidade de que o saldo da conta 413 “Acreedores por operacións pendentes de imputar ao orzamento” sexa igual ou inferior ao saldo da mesma a 31.12.2018 de xeito que o efecto sobre a estabilidade orzamentaria e regra de gasto sexa neutro.4.–Dar máxima importancia ao principio de anualidade orzamentaria, de xeito tal que se porá todo o empeño posible para que, previa verificación da existencia de crédito axeitado e suficiente, todos os gastos correspondentes ao ano en curso sexan executados íntegramente durante o mesmo ano. II.2) Incumprimento derivado da tramitación da modificación de crédito expediente número mc08ce01-19.1.–Xestionar o orzamento do exercicio 2019 de aquí a final de exercicio coa máxima atención ao cumprimento da estabilidade e da regra de gasto. Se rematará de inmediato con todo gasto que non resulte imprescindible e que non esté vinculado ao mantenemento dos servizos básicos e se comprobará previamente a existencia de crédito axeitado e suficiente.2.–Aprobar o Orzamento do exercicio 2020 cumprindo o obxectivo de estabilidade orzamentaria e da regra de gasto así como compromiso de xestionalo coa máxima atención ao cumprimento de tales obxectivos rematando de inmediato con todo gasto que non resulte que non esté vinculado ao mantenemento dos servizos básicos e se comprobará previamente a existencia de crédito axeitado e suficiente. O crédito que no seu caso resulte excedente ou ben se declarará non dispoñible. Asemade, no caso de que nalgún concepto de ingresos se realicen ingresos por unha cuantía superior á prevista e previa comprobación de que nos restantes conceptos os ingresos se están a producir con normalidade, se destinarán íntegramente a reducir el nivel de débeda pública.3.–Na realización de gasto público se tendrán en cuenta las siguientes premisas: estricto control, contención, limitación, austeridad y planificación.4.–Manter o período medio de pago (PMP) por debaixo do límite legal de 30 días. Con todo o anterior, preténdese alcanzar coa liquidación do exercicio 2019 de novo a situación de equilibrio e mantelo durante o exercicio 2020. Con todo isto e os escenarios que a continuación se van describir estaríamos a dar cumprimento ao previsto no artigo 21 da LOEPSF, en canto a estimacións que son posibles realizar neste Concello cos datos de que se dispón. En relación ao contido adicional que a Lei 27/2013 ven a fixar para o plan económico-financeiro, considera esta Alcaldía que merecen das seguintes apreciacións: – Non se considera necesario suprimir competencias distintas das propias e das exercidas por delegación, por canto que se trata de manter un nivel de orzamento similar ao do 2019, no que se orzamentou con prudencia. – En canto á xestión integrada e coordinada dos servizos obrigatorios que presta o Concello para reducir custes, tratarase de cumprir tendo en conta as actuacións que a Deputación Provincial poida realizar en canto a contratación dun estudo sobre os custos dos servizos obrigatorios que prestan os concellos a fin de que determine cal é a mellor forma de prestar os mesmos, dando así cumprimento ao disposto no artigo 26 da LBRL como consecuencia da modificación introducida pola Lei 27/2013, de racionalización e sostenibilidade da Administración Local. – Incremento de ingresos para financiar os servizos obrigatorios que presta o Concello. De momento non se considera necesario aplicar esta medida máis que no previsto no Plan de Axuste aprobado o 28.03.2012. No caso de que á hora de elaborar o orzamento do exercicio 2020 se observe que as previsións de ingreso non se están a cumprir ou que por algún motivo excepcional hai que gastar máis do previsto, tratarán de tomarse medidas entón de cara a aumentar ingresos naqueles conceptos en que así sexa posible. – Racionalización organizativa: se están estudiando medidas organizativas pero os seus efectos non se producirían no horizonte temporal do presente plan. – Supresión de entidades de ámbito territorial inferior ao municipio. Este Concello non ten entidades desta natureza. – Unha proposta de fusión cun municipio colindante da mesma provincia. Considérase que tampouco se trata dunha medida necesaria por canto que tal e como se ven demostrando este Concello, a pesares do seu orzamento limitado, ten capacidade suficiente para seguir prestando os servizos básicos que presta aos seus veciños sen ser necesario fusionarse con outros. Por último, se considera que as medidas propostas son coherentes coas variacións interanuais das previsións orzamentarias respectivas. VII. PREVISIÓN DE EVOLUCIÓN DAS MAGNITUDES ECONÓMICAS E ORZAMENTARIAS. Facendo unha proxección dos datos recollidos anteriormente e as medidas que se pretenden adoptar, resultaría: ESTABILIDADE ORZAMENTARIA REGRA DE GASTO *) O límite regla gasto estimado 2020 se corresponde có resultado de aplicar a taxa de variación do 2,8% ao gasto computable estimado liquidación 2019 después de aplicar medidas E respecto ao VOLUME DE ENDEBEDAMENTO E LÍMITE DE DÉBEDA, as medidas contidas no plan non inflúen na evolución da débeda polo que se mantén o volume de endebedamento sinalado no apartado V. VIII. CONCLUSIÓNS. Á vista do contido deste plan exposto nos apartados anteriores, formulo as seguintes conclusións: – No informe emitido pola Intervención municipal en relación á Liquidación do exercicio 2018 constatouse o incumprimento da regra de gasto regulada no artigo 12 da LOEPSF. – No informe emitido pola intervención municipal en relación á modificación de crédito mc08ce01-19 detalla que a incorporación do exceso do remanente de tesourería para gastos xerais do exercicio 2018 en relación ao superávit orzamentario como recurso de financiamento das modificacións de crédito previstas no TRLFL e RD 500/1990 provocará unha situación de inestabilidade orzamentaria (déficit) e de maior incumprimento da regra de gasto ao final do exercicio 2019. – Como consecuencia do anterior, e dando cumprimento ao previsto no artigo 21 da LOEPSF, esta Alcaldía formula o presente plan económico-financeiro para a súa aprobación polo Pleno do Concello. – Considérase que unha vez aplicadas as medidas contidas no presente plan, o Concello de Ponteceso cumprirá co obxectivo de estabilidade orzamentaria e da regra do gasto ao final do exercicio 2019 e 2020, con ocasión da aprobación da liquidación dos mencionados exercicios. Estímase entón que nese momento se producirá unha situación de equilibrio ou de superávit en termos de contabilidade nacional. Tamén se estima un volume de débeda viva será inferior ó legalmente previsto como límite. IX. CONTROL E SEGUIMENTO DO PLAN. O control será realizado polo órgano de Tutela financeira a través dos Informes de Intervención trimestrais, semestrais ou anuais (de aprobación do orzamento, liquidación do orzamento, obrigas trimestrais, etc) nos que se poña de manifesto si están a cumprirse os obxectivos marcados no propio Plan. Ponteceso, 10 de maio de 2019. O alcalde Xosé Lois García Carballido